# Antonio César Fernández

Antonio César Fernández (Pozoblanco, 7 de juliol de 1946 - Burkina Faso, 15 de febrer de 2019) va ser un missioner salesià a Togo, Costa d'Ivori i Burkina Faso.
Quan tenia 16 anys va sentir la vocació salesiana i va començar el noviciat preocupat per la pobresa i la manca de sacerdots. Va ser professor de l'escola Santo Domingo Savio d'Úbeda entre el 1972 i el 1976. Entre 1988 i 1998 va ser mestre de novicis. Va ser missioner en diversos països d'Àfrica des del 1981.
El 1982 va fundar la presència salesiana a Togo, concretament a la ciutat de Lomé, on va iniciar l'escola, la parròquia, el taller i activitats del lleure amb els joves. Va continuar la seva tasca com a missioner a Costa d'Ivori, en una obra de nens del carrer que es concreta en una parròquia i un centre de joves. Després va anar a Burkina Faso, en un primer moment a la ciutat de Bobo Di-Oulasso, on hi ha un centre professional i un centre de joves. En el moment de la seva mort estava a Uagadugú, on els salesians tenen un centre de promoció femenina i fan activitats amb els nens del barri.
Va morir després de rebre tres trets el dissabte 15 de febrer a la tarda en el foc creuat d'un atac jihaidista amb una vintena de motos contra la duana de Noah, a la província de Boulgou, a 40 kilòmetres de la frontera sud de Burkina Faso. Després de celebrar una reunió a Lomé amb salesians de l'Àfrica Occidental Francòfona, estava tornant a la seva comunitat d'Ouagadougou amb altres religiosos que van poder sobreviure. A més de César, en l'atac van morir quatre o cinc funcionaris locals, segons la font.
El president del govern espanyol, Pedro Sánchez, va expressar el condol als seus familiars per la seva mort. El seu municipi natal, Pozoblanco, va decretar dos dies de dol. Pocs dies abans de morir va gravar un vídeo que va tenir àmplia difusió després de la seva mort, on explicava la seva vocació.

## Referències

* 1 2 Córdoba, El Día de. «"Ser misionero es una gran ventaja porque esta vida te abre muchos horizontes"» (en espanyol europeu), 16-02-2019. [Consulta: 17 febrer 2019].
* ↑ «Consternación en la comunidad salesiana ubetense por el asesinato del misionero Antonio César Fernández» (en castellà), 16-02-2019. [Consulta: 17 febrer 2019].
* ↑ Press, Europa. «Muere asesinado en Burkina Faso el misionero salesiano Antonio César Fernández, natural de Pozoblanco (Córdoba)», 16-02-2019. [Consulta: 17 febrer 2019].
* ↑ Team, Aleteia. «¿Por qué estaba Antonio César Fernández en Burkina Faso? (Video)» (en espanyol europeu), 16-02-2019. [Consulta: 17 febrer 2019].
* ↑ «Muere un misionero español en un atentado yihadista en Burkina Faso», 16-02-2019. [Consulta: 17 febrer 2019].
* ↑ «Asesinado en Burkina Faso el misionero salesiano Antonio César Fernández» (en castellà), 16-02-2019. [Consulta: 17 febrer 2019].
* ↑ 20Minutos. «Yihadistas asesinan al misionero español Antonio César Fernández en Burkina Faso» (en castellà), 16-02-2019. [Consulta: 17 febrer 2019].
* ↑ Naranjo, José «Asesinado un misionero español en un ataque terrorista en Burkina Faso» (en castellà). El País [Madrid], 16-02-2019. ISSN: 1134-6582.
* ↑ CORDÓPOLIS. «Pedro Sánchez da el pésame a la familia del misionero salesiano Antonio César Fernández» (en espanyol europeu), 16-02-2019. [Consulta: 17 febrer 2019].
* ↑ Press, Europa. «Pozoblanco (Córdoba) decreta dos días de luto por el asesinato del misionero Antonio César Fernández en Burkina Faso», 16-02-2019. [Consulta: 17 febrer 2019].
* ↑ «Viral: Sacerdote que perdió la vida en África deja testamento espiritual en video». [Consulta: 17 febrer 2019].

## Enllaços externs

* Entrevista a la Cope Arxivat 2019-02-18 a Wayback Machine.